Bernadette is vasgebind en met ŉ stomp voorwerp aangerand. David was minder gelukkig. Na ’n vuisgeveg met die rowers, wat net te veel vir hom was, was hy uiteindelik op sy knieë. Die grasperk buite die melkery is waar David sy laaste oomblikke beleef het.
“Hy gaan nooit die voorreg hê om terug te staan en te sien wat hy met sy lewe gedoen het nie,” het Bernadette hierdie week by die Suid-Afrikaanse Menseregtekommissie (MRK) oor David gesê. “Hy gaan nie sien hoe sy kinders eendag trou nie en hy gaan nooit sy kleinkinders ontmoet nie.”
Die aanvallers is vasgekeer en het in die hof verskyn. Daar kon die staat egter nie ’n saak teen hulle bewys nie, omdat daar nie bewyse teen hulle was nie. Niemand weet nou wat geword het van die bewysstukke wat op die toneel gevind is nie. Feitlik die enigste bewyse wat daar teen die aanvallers was, was die feit dat Bernadette hulle tydens ŉ uitkenningsparade uitgeken het. “Ek was daar. Ek het gesien hoe hulle my man vermoor. Ek weet wie hulle is,” het sy later gesê.” Die Halls se voertuig, waarmee die aanvallers gevlug het, is ook gevind, maar geen vingerafdrukke is op die voertuig geneem nie.
Dit is egter duidelik dat die polisie nie die enigste sondebokke in die stryd teen plaasmoorde is nie, maar dat die vervolgingsgesag net so skuldig is. Die MRK was erg deur Bernadette se verhaal gegrief. Sy is egter nie ’n uitsondering nie. Byna elkeen van die slagoffers met wie AfriForum in verbinding is, kla dat hulle sake nie opgevolg word nie, dat lêers en bewysstukke verdwyn, dat ondersoekbeamptes nie hulle fone antwoord of terugskakel nie en dat slagoffers soos misdadigers in die hof behandel word.
Ek sal dink dat hulle ook die skuld dra vir die plaas moorde. Mens hoor baie min dat die aanvallers gevind is. En baie van die moorde hoor mens vorentoe niks. Is net nog n nommer im by die plaas moorde te voeg. Ek wonder waar sal hul kos op hul tafels vandaan kom as daar nie boere is nie. Die ander kleuriges stel nie belang om te boer nie. Dit sal gaan soos in Zimbabwe. Hongersnood. Dit is wat sal gebeur met SA. Wou maar net my mening lig. Ons wordbmoeg
Ek kan amper nie glo wat ek lees en wat daar beweer word nie. Ek het al baie plaasaanvalle as n polisieman bygewoon en gewoonlik is dit die gemeenskapwat die tonele betrap en bewysstukke vernietig. Volgens my is die oplossyfer op die misdaad baie hoog indien nie die hoogste van enige misdaad. Die polisie in geheel gee baie aandag en somtyds waardeer die gemeenskap dit net nie! Die plaasaanvalle is van die mees grusaamste tonele en bure en andere soek dan iemand om te blameer en nou ja die Polisie kom eerste. Ek ken baie lede wat hulle families afskeep om die misdadigers te vang en agter tralies te hou. Gee die polisie meer eer en behandel hulle met die integriteit wat hulle toekom! Groete